"मैं सवा पाँच–साढ़े पाँच बजे तक ऑफ़िस में ही हूँ। आप इसी बीच कभी भी आ सकती हैं।" कह कर रिसीवर रखते हुए उसके होठों पर मुस्कराहट खिल उठी। उसने सामने दीवार घड़ी की तरफ़ देखा। उस समय दोपहर के दो बज रहे थे। साढ़े चार बजने में अभी अढ़ाई घंटे बाकी थे। जिस जगह वह नौकरी करती थी, उस जगह से उसके ऑफ़िस का पैदल रास्ता मुश्किल से दस मिनट का था। "अगर वह साढ़े चार बजे अपने ऑफ़िस से निकल पड़े तो ज़्यादा से ज़्यादा पौने पाँच बजे तक यहाँ पहुँच सकती है।" वह हिसाब–किताब लगाने लगा।